**แบบสัมภาษณ์ โครงการการจัดการภัยพิบัติ (กรณีจังหวัดนราธิวาส)**

**ชื่อผู้ให้สัมภาษณ์ นายสัญญา สายแก้ว (สนง.เกษตรและสหกรณ์จังหวัดนราธิวาส)**

**วัน เดือน ปี ที่สัมภาษณ์ 21 ตุลาคม 2564**

**เวลา 15.37 น.**

**ระบุกลุ่มตัวอย่าง**

☑ 1. เจ้าหน้าที่พรุโต๊ะแดง

☑ 2. เจ้าหน้าที่พรุบาเจาะ

**คำชี้แจง**

แบบสัมภาษณ์นี้ใช้สำหรับสัมภาษณ์เพื่อสร้างการมีส่วนร่วมในการแสดงความคิดเห็นถึงแนวทางการขับเคลื่อนในการจัดการพิภัยในพื้นที่ ประกอบด้วย

**ตอนที่ 1** ข้อมูลทั่วไปของผู้ให้สัมภาษณ์

**ตอนที่ 2** ข้อคำถามเกี่ยวกับสถานการณ์และสภาพแวดล้อมทั่วไปในการจัดการไฟป่าในพื้นที่

ข้อมูลที่ได้จาการสัมภาษณ์จากความคิดเห็นของท่านจะเป็นประโยชน์อย่างยิ่งในการจัดทำยุทธศาสตร์ในการขับเคลื่อนการจัดการภัยพิบัติในพื้นที่อย่างมีส่วนร่วม และพัฒนาผลการดำเนินงานให้เกิดประสิทธิภาพและประสิทธิผลมากยิ่งขึ้น ข้อมูลที่ได้จากการสัมภาษณ์ของท่านจะไม่มีผลกระทบต่อท่านแต่ประการใด และขอขอบพระคุณมา ณ โอกาสนี้

**ตอนที่ 1 ข้อมูลทั่วไปของผู้ให้สัมภาษณ์**

1. ชื่อ นายสัญญา นามสกุล สายแก้ว
2. อายุ 44 ปี
3. ระดับการศึกษา ปริญญาตรี
4. ที่อยู่ 186/3 หมู่ที่ 10 ต.ลำภู อ.เมืองนราธิวาส จ.นราธิวาส 96000 สนง.เกษตรและสหกรณ์จังหวัดนราธิวาส ชั้น 4 ศาลากลางจังหวัดนราธิวาส ต.โคกเคียน อ.เมืองนราธิวาส จ.นราธิวาส 96000

**ตอนที่ 2 ข้อคำถามเกี่ยวกับสถานการณ์และสภาพแวดล้อมทั่วไปในการจัดการไฟป่าในพื้นที่**

1. ในการจัดการภัยพิบัติไฟไหม้ป่าในพื้นที่ของท่าน มีหน่วยงาน/กลุ่มภาคีเครือข่ายใดบ้างที่เข้ามามีบทบาทและมีส่วนร่วมในการจัดการภัยพิบัตินั้น

หน่วยงานของกรมชลประทานในพื้นที่ ได้แก่ โครงการชลประทานนราธิวาส โครงการส่งน้ำและบำรุงรักษาบางนรา โครงการส่งน้ำและบำรุงรักษาโก-ลก และหน่วยงานของกรมฝนหลวงและการบินเกษตร ศูนย์ปฏิบัติการฝนหลวงภาคใต้ จังหวัดสุราษฎร์ธานี

2. หน่วยงานต่าง ๆ เหล่านั้นเข้ามามีบทบาทหรือมีส่วนช่วยเหลือในการจัดการภัยพิบัติไฟไหม้ป่าในพื้นที่อย่างไร

- หน่วยงานกรมชลประทาน ทำหน้าที่บริหารจัดการน้ำในพื้นที่ป่าพรุ พร้อมทั้งวางแผนการผันน้ำเข้าพื้นที่เพื่อสร้างความชุ่มชื้นให้กับระบบนิเวศน์ภายใน และรอบ ๆ ขอบป่าพรุ

- หน่วยงานกรมฝนหลวงและการบินเกษตร ทำหน้าที่ปฏิบัติการฝนหลวงในพื้นที่เกิดไฟป่า ในพื้นที่ป่าพรุ ทั้ง 2

1. ท่านคิดว่าในการจัดการไฟไหม้ป่าในพื้นที่ของท่านควรจะจัดการอย่างไร และควรมีหน่วยงาน/ภาคีเครือข่ายใดเข้ามีส่วนร่วมบ้าง

หน่วยงานในระดับพื้นที่ เช่น เกษตรอำเภอ ประมงอำเภอ ปศุสัตว์อำเภอ สำนักงานสหกรณ์จังหวัดนราธิวาส สำนักงานการปฏิรูปที่ดินจังหวัดนราธิวาส ควรเข้ามามีบทบาทในการสร้างการรับรู้ การสร้างจิตสำนึกให้กับเกษตรกรในพื้นที่รับผิดชอบที่ติดกับรอยต่อป่าพรุ ทั้ง 2

1. จากการจัดการกับปัญหาไฟไหม้ป่าที่ผ่านมามีอุปสรรคหรือข้อจำกัดอะไรบ้าง

ข้อกำจัดด้านสภาพอากาศ ปัจจัยภายนอกซึ่งไม่สามารถควบคุมได้ โดยเฉพาะการปฏิบัติการฝนหลวง หากสภาพอากาศไม่เหมาะสม ความชื้นในอากาศไม่ได้ตามเกณฑ์ ไม่มีกลุ่มเมฆที่สามารถก่อตัวให้เกิดฝนในพื้นที่ได้จะไม่สามารถปฏิบัติการฝนหลวงได้ในวันนั้น ทำให้เสียโอกาสในการสร้างความชุ่มชื้นและดับไฟลงได้

1. จากความสำเร็จที่ผ่านมา ท่านมีวิธีการจัดการในปัญหาภัยพิบัติไฟไหม้ป่านั้นอย่างไร

การสร้างการรับรู้ และจิตสำนึกให้กับประชาชนในรอบ ๆ ขอบป่าพรุ หวงแหนทรัพยากรธรรมชาติ ช่วยกันอนุรักษ์ผืนป่า งดการเผาพื้นที่การเกษตรไม่ให้เกิดไฟป่าเป็นสิ่งสำคัญ

1. ท่านคิดว่าควรจะมีทุนทางสังคม/ทรัพยากรทางการบริหาร (คน/งบประมาณ/วัสดุอุปกรณ์/การจัดการต่าง ๆ) ที่จำเป็นในการดำเนินการแก้ปัญหาไฟไหม้ป่านั้น

ทรัพยากรทางการบริหาร เป็นสิ่งสำคัญ ต้องมีการเตรียมความพร้อมเผชิญเหตุอยู่เสมอ การเตรียมความพร้อมของเครื่องจักร-เครื่องมือ

1. ท่านคิดว่าควรจะเติมเต็มองค์ความรู้ในการจัดการภัยพิบัติไฟไหม้ป่าให้มีประสิทธิภาพในเรื่องใดบ้าง

การนำเทคโนโลยีมาใช้ในการสนับสนุนปฏิบัติการ

1. ข้อเสนอแนะอื่น ๆ เพิ่มเติม

การดับไฟป่า ต้องเป็นไปด้วยความรวดเร็ว หากไฟลามแล้วก็ยากที่จะดับได้ ในพื้นที่ต่าง ๆ ต้องมีผู้รับผิดชอบที่ชัดเจน ว่าหน่วยงานใดเป็นผู้รับผิดชอบหลัก และต้องมีการสนับสนุนจากเครือข่ายภาคีอย่างเต็มที่ ไม่เกี่ยง ความรับผิดชอบ และเจ้าของพื้นที่ต้องมีความรู้ และประสบการณ์ในการดับไฟป่าด้วย ไม่ใช่มอบให้รับผิดชอบพื้นที่ แต่เจ้าหน้าที่ไม่มี ไม่มีเครื่องมืออุปกรณ์ในการดับไฟ ต้องคำนึงถึงศักยภาพของหน่วยงาน นั้น ๆ ด้วย

**ขอขอบคุณในการให้ความร่วมมือในการสัมภาษณ์ครั้งนี้**